**Мүгедектігі бар адамдарды жұмысқа орналастыру бойынша**

 **АНЫҚТАМА**

 2022 жылғы 1 қаңтардағы жағдай бойынша Қазақстанда 697 мың мүгедектігі бар адам немесе халықтың жалпы санының 7,5%-ы тұрады, оның 419 мыңы еңбекке қабілетті жаста, оның 104 мыңы немесе 24,8%-ы жұмыс істейді.

 «Халықты жұмыспен қамту туралы» Заңға сәйкес, жергілікті атқарушы органдар *(бұдан әрі - ЖАО)* ауыр жұмыстарды, еңбек жағдайлары зиянды, қауіпті жұмыстардағы жұмыс орындарын есептемегенде, жұмыс істейтіндердің жалпы санының 2-ден 4%-ға дейінгі *(кемінде 50 адам)* мөлшерінде мүгедектер үшін жұмыс орындарына квота белгілейді.

 Соңғы уақытта квота аясында23% немесе **24 мың****мүгедектігі бар адам**жұмысқа орналастырылды *(2021 жылы – 5,8 мың, 2020 жылы – 6,4 мың, 2019 жылы – 3,9 мың, 2018 жылы – 4,8 мың, 2017 жылы – 2,8 мың).*

 Жұмыс орындарын квоталаудан басқа, мүгедектігі бар адамдарға «Еңбек» мемлекеттік бағдарламасы *(бұдан әрі – Бағдарлама)* шеңберінде жұмыспен қамту шаралары көрсетілді.

 Осылайша, Бағдарлама шеңберінде мүгедектігі бар адамдар халықтың басқа да осал топтарымен қатар еңбек нарығында сұранысқа ие мамандықтар мен біліктіліктер бойынша қысқа мерзімді оқыту курстарынан басым тәртіппен өтуге, «Бастау Бизнес» жобасы бойынша кәсіпкерлік негіздеріне оқуға, бизнес-идеяларды іске асыруға 200 айлық есептік көрсеткіш мөлшерінде өтеусіз негізде микрокредиттер мен гранттар алуға құқылы болды.

 Бағдарламаны іске асырудың барлық уақытында *(2017-2021 жж.)* 79,5 мың МБА жұмысқа орналастырылды, оның ішінде тұрақты жұмыс орындарына – 43,3 адам *(54,4%)*, уақытша – 36,3 мың адам *(әлеуметтік жұмыс орындары, жастар практикасы, қоғамдық жұмыстар)*.

 *Анықтама үшін:*

 *Қысқа мерзімді кәсіптік оқытумен 6,5 адам қамтылды, оның ішінде 5,9 мың адам аяқтады, 2,7 мың адам жұмысқа орналастырылды.*

 *«Бастау бизнес» жобасы бойынша кәсіпкерлік негіздеріне оқытумен 5,7 мың адам қамтылды, оның ішінде бизнес-жобаларды 2,8 мың адам қорғады, оның ішінде 1,2 мың мүгедектігі бар адам микрокредиттер және гранттар алды;*

 *Сонымен қатар, 1,8 мың МБА шағын несие алды. оның ішінде 1,3 мың МБА өз ісін ашты, 3,4 мың адам грант алды.*

 2018 жылдан бастап халықаралық тәжірибені ескере отырып, мүгедектігі бар адамдарды жұмысқа орналастыру үшін арнайы жұмыс орнын жарақтандыруға байланысты жұмыс берушілердің шығындарын субсидиялау тәртібі енгізілді.

 Осылайша, 2018 жылдан бастап көру, есту және тірек-қимыл аппараты бұзылған мүгедектер үшін **291 млн теңге сомасына 439 арнайы жұмыс орны** құрылды.

 2022 жылы жұмыспен қамтуға жәрдемдесу шараларын іске асыру квоталау, арнайы жұмыс орындарын құру шеңберінде жалғасады, онда ағымдағы жылы 59 млн.теңге сомасына 71 арнайы жұмыс орнын құру жоспарланған.

 Бұдан басқа, 2021 жылы Бағдарламаны іске асыру аяқталды, жұмыспен қамтуға жәрдемдесу шаралары ҚР Президентінің 2021 жылғы 7 қазандағы № 670 жарлығымен бекітілген кәсіпкерлікті дамыту жөніндегі ұлттық жоба шеңберінде жалғастырылатын болады.